ปัญหา: เรื่องเดิม ริมถนนดังกล่าว บริเวณปากซอย นาคนิวาส 7 พบร้านไก่ย่างชัยภูมิ ตั้งเตาปิ้งย่างกีดขวางทางสัญจรบนบาทวิถี มีกลิ่นและควันฟุ้งกระจายไปทั่วบริเวณ อีกทั้งยังพบเห็นคราบน้ำมันจากการปิ้งย่างสกปรก ตั้งแต่เวลา 07:00-15:00 น. เป็นประจำทุกวัน ยกเว้นวันพุธ สร้างความเดือดร้อนให้กับผู้ที่สัญจรผ่านไป-มา

อ้างอิงเลขที่รับแจ้ง 6KE7T2 เมื่อวันที่ 4 ม.ค. 68 เจ้าหน้าที่ตอบกลับมาว่า เจ้าหน้าที่เทศกิจได้ทำการกวดขันผู้ประกอบการให้จัดเก็บเตาย่างเข้าด้านในร้านไม่ให้วางกีดขวางทางเดินและประชาสัมพันธ์ให้ทำความสะอาดพื้นบริเวณที่มีคราบน้ำมันหยดให้เรียบร้อย

ปัจจุบันผู้ร้องแจ้งว่า ปัญหายังไม่ได้รับการแก้ไข ผู้ร้องแจ้งข้อมูลเพิ่มเติมว่า หลังจากที่เจ้าหน้าที่ลงตรวจแล้ว ในวันต่อมาก็ยังพบการตั้งเตาปิ้งย่างกีดขวางทางสัญจรบนบาทวิถีเช่นเดิม ขอให้เจ้าหน้าที่มีการบังคับใช้กฎหมายอย่างเข้มงวดมากกว่าเดิม เนื่องจากได้รับความเดือดร้อนมาหลายปีและแจ้งมาหลายครั้ง แต่ปัญหาก็กลับมาเช่นเดิม
ถนน: นาคนิวาส
เขต: ลาดพร้าว
#1555